Diari Oficial de la Generalitat Valenciana


Sumari del DOGV 6613, del 21-09-2011 (2011/9373)

Notificació de la sentència dictada en el procediment ordinari número 174/2010.
-------------------------------------------------------------------------------

### Dades del document

Número de DOGV
:   6613

Data del DOGV
:   21-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9373


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 174/2010. [2011/9373]  
Judici ordinari 000174/2010  
Demandant: Gráficas Marí Montañana, SL.  
Procuradora: M.ª Ángeles Gómez Escrihuela.  
Demandats: Grupo Semuel Comunicación, SL, i Álvaro Vicente Muñoz Braulio.   
Cristina María Valero Doménech, secretària judicial del Jutjat Mercantil número 1 de València, faig saber:   
Que en les actuacions de judici ordinari seguides davant d'aquest Jutjat amb el número 000174/2010, s'ha dictat la sentència de 27 de juny de 2011, que té l'encapçalament i la dispositiva que, literalment, són com segueix:  
«Sentència número 240  
València, 27 de juny de 2011   
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist aquestes actuacions de judici ordinari número 174/2010, promogudes a instàncies de la procuradora M.ª Ángeles Gómez Escrituela, en nom i representació de la mercantil Gráficas Montañana, SL, assistida pel lletrat Vicente Cariñena Carbonell, contra la mercantil Grupo Semuel Comunicación, SL, i el seu administrador únic Álvaro Vicente Muñoz Braulio, declarats ambdós en rebel·lia, en què s'exerceix de manera acumulada una acció de reclamació d'una quantitat i la de responsabilitat dels administradors socials, d'acord amb els següents,  
/.../  
Dispositiva  
Estime totalment la demanda formulada per la procuradora senyora Gómez Escrituela, en nom i representació de la mercantil Gráficas Montañana, SL, contra la societat Grupo Semuel Comunicación, SL, i el seu administrador únic Álvaro Vicente Muñoz Braulio, declarats ambdós en rebel·lia processal, i condemne tots els demandats, de manera conjunta i solidària, a pagar a la part actora la quantitat de 11.244,39 €, més els interessos legals des de la interpel·lació judicial (19.02.2010) i les costes causades en aquesta instància.   
  
Notifiqueu aquesta resolució a les parts, i feu-los saber que contra aquesta resolució es pot interposar un recurs d'apel·lació per a la Secció Novena de l'Audiència Provincial de València, que cal preparar mitjançant un escrit que s'ha de presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer, i amb la indicació dels pronunciaments que s'impugnen (article 457.2 LECn).   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit haurà de ser constituiït mitjançant l'ingrés de la quantitat indicada en l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.   
  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la va dictar, mentre celebrava audiència pública en el dia de la data. Jo, la secretària judicial, en done fe.  
  
València, 27 de juny de 2011».  
I perquè valga de notificació als demandats Grupo Semuel Comunicación i Álvaro Vicente Muñoz Braulio, en parador desconegut, estenc aquest edicte.  
  
València, 1 de setembre de 2011.- La secretària judicial: Cristina María Valero Doménech.